אמן הפסיון של קרלסרוהה

250px|ממוזער|שמאל|אמן פסיון קרלסרוהה (הנס הירץ?): הפשטת ישו (מתוך פסיון קרלסרוהה), סביב 1440
אמן הקרוי "**אמן הפסיון של קרלסרוהה**" (Meister der Karlsruher Passion) הוא צייר מהתקופה הגותית המאוחרת שפעל באזור הריין העליון, ואשר יצר בסביבות שנת 1450 מזבח המתאר את סצנות הפסיון (ייסורי ישו). היצירה, אשר ככל הנראה נועדה לכנסיית תומאס הקדוש בשטרסבורג, וכן האמן שיצר אותה, השפיעו במידה רבה על התפתחות הציור באזור. ייתכן כי אמן זה מזוהה עם הצייר השטרסבורגי הנס הירץ.

## שִׁיוּם
מזבח הפסיון של אמן פסיון קרלסרוהה פוצל והתפזר לאחר הרפורמציה. כינויו הזמני של האמן, שזהותו אינה ידועה בוודאות, מתייחס למקום שמירתן הנוכחי של שש לוחות שהתגלו מחדש, המצויים בגלריה הלאומית לאמנות (Staatliche Kunsthalle) בקרלסרוהה. היצירה, המוצגת כיום כמחזור ציורים, נחשבת לאחת מיצירות המופת של ציור הלוחות הגותי בתקופתה.

החל משנת 1858 נאספו בהדרגה מרבית החלקים שהתפזרו והובאו מחדש לקרלסרוהה; הלוח האחרון נרכש בשנת 1998. יוצאת מן הכלל היא סצנת מעצרו (של ישו), השמורה במוזיאון ולראף־ריכארץ (Wallraf-Richartz-Museum) שבקלן.

## הנס הירץ?
משערים כי הצייר הנס הירץ, המתועד בשטרסבורג לפני שנת 1460, הוא האמן של מחזור התמונות הידוע כיום גם בשם "פסיון קרלסרוהה".

## הפסיון של קרלסרוהה
שבעת הלוחות ששרדו ממחזור "פסיון קרלסרוהה" מתארים את הסצנות הבאות מהפסיון של ישו. על ההרכב המקורי של התמונות—שרוחבן כ־46 ס"מ וגובהן כ־67 ס"מ, ניתן כיום רק לשער.
קובץ:Master_of_the_Karlsruhe_Passion_-_Prayer_on_the_Mount_of_Olives.jpeg|קישור=Datei:Master_of_the_Karlsruhe_Passion_-_Prayer_on_the_Mount_of_Olives.jpeg|טקסט=Gebet am Ölberg| תפילה על הר הזיתים
קובץ:Gefangennahme_Christi_-_Meister_der_Karlsruher_Passion_-_Wallraf-Richartz-Museum_&_Fondation_Corboud-2304_(cropped).jpg|קישור=Datei:Gefangennahme_Christi_-_Meister_der_Karlsruher_Passion_-_Wallraf-Richartz-Museum_&_Fondation_Corboud-2304_(cropped).jpg|טקסט=Gefangennahme| מעצרו של ישו
קובץ:Master_of_the_Karlsruhe_Passion_-_Flagellation_of_Christ.jpg|קישור=Datei:Master_of_the_Karlsruhe_Passion_-_Flagellation_of_Christ.jpg|טקסט=Geißelung| הלקאה
קובץ:Master_of_the_Karlsruhe_Passion_-_Crowning_with_Thorns.jpeg|קישור=Datei:Master_of_the_Karlsruhe_Passion_-_Crowning_with_Thorns.jpeg|טקסט=Dornenkrönung| כתר עם קוצים
קובץ:Master_of_the_Karlsruhe_Passion_-_Christ_Carrying_the_Cross.jpeg|קישור=Datei:Master_of_the_Karlsruhe_Passion_-_Christ_Carrying_the_Cross.jpeg|טקסט=Kreuztragung| נשיאת הצלב
קובץ:Master_of_the_Karlsruhe_Passion_-_Disrobing_of_Christ.jpeg|קישור=Datei:Master_of_the_Karlsruhe_Passion_-_Disrobing_of_Christ.jpeg|טקסט=Entkleidung| הפשטתו של ישו מבגדיו
קובץ:Master_of_the_Karlsruhe_Passion_-_Nailing_of_Christ_to_the_Cross.jpeg|קישור=Datei:Master_of_the_Karlsruhe_Passion_-_Nailing_of_Christ_to_the_Cross.jpeg|טקסט=Kreuzigung| צליבה


## השפה הנרטיבית של האמן
ציוריו מציגים את שפת הדימוי והסמל הייחודית של אמן פסיון קרלסרוהה. הוא משלב גם דמויות ממעמדות חברתיים נמוכים בהתרחשות המרכזית, ושואף להציג את האירועים באופן סיפורי ומעורר רגש. כך, למשל, באמצעות תיאור מפורט וריאליסטי של סבלו של ישו ושל כלי העינויים, מבקש האמן למשוך גם את הצופה אל תוך התמונה. הפרשנות האדוקה של טקסטי הפסיון ביצירתו מזכירה את עקרונות ה־Devotio moderna, תנועה דתית נוצרית של שלהי ימי הביניים, ששאפה, לצד עידוד ללימוד עצמאי של כתבים, גם לטפח קשר אישי עם האל.

## משמעות היסטורית־אמנותית
האיכויות הסיפוריות של "פסיון קרלסרוהה" מהוות חידוש באמנות אזור הריין העליון. אופן עבודתו של האמן ניכר גם ביצירות של דור הציירים שבא אחריו, דבר המדגיש את חשיבות המחזור להבנת תולדות האמנות באזור. לאמן מיוחסת לפיכך תרומה מרכזית להתפתחות הציור המקומי.

מן הבחינה הסגנונית ניתן להבחין בדמיון בין אופן תיאור קפלי הבגד ביצירותיו לבין הסגנון האופייני ל"אמן מחקרי הבגד" (Meister der Gewandstudien). ייתכן שהשפעתו על צייר זה, שפעל בערך בין 1485 ל־1500 באזור הריין העליון ובשטרסבורג, מהווה דוגמה להשפעתו הרחבה של מזבח הפסיון.

## יצירות אחרות
ייתכן כי אמן פסיון קרלסרוהה היה גם יוצרם של ציורי קיר בכנסייה הדומיניקנית לשעבר בשטרסבורג, אשר מהם השתמרו רק רישום צבוע ותחריט מן המאה ה־17.

## ביבליוגרפיה

## ראו גם
* לילי פישל

## קישורים חיצוניים

## הערות שוליים

קטגוריה:ציירים גרמנים
קטגוריה:אמנים גרמנים